projecte-aina/catalan_government_crawling huggingface dataset:
S'ha publicat la resolució de la convocatòria del Departament de Territori i Sostenibilitat per a la selecció d'operacions de les entitats i determinats consorcis per a l'execució d'actuacions de vies ciclistes susceptibles de finançament FEDER.
Mitjançant els ajuts es possibilitarà la construcció d'una xarxa de vies ciclistes, a través dels ens locals, amb dues línies d'ajuts de promoció de la/del:
S'ha seleccionat un total de 26 operacions amb un finançament que ascendeix als 17.520.393,23 euros, dels quals el 50% és finançat amb FEDER.
Les entitats o consorcis escollits són els següents:
Setanta-cinc pimes i empreses emergents (start-ups), de quinze estats membres i cinc països associats, amb moltes perspectives de futur han estat triades per rebre el finançament més important que ha atorgat mai el Consell Europeu d'Innovació.
A més, com a novetat important val a dir que n'hi ha trenta-nou que rebran alhora una subvenció i una inversió directa de capital.
Entre les empreses seleccionades n'hi ha dues de catalanes:
Entre les dues han rebut més d'3,2 milions d'euros.
Aquest és el primer cop que es concedeix aquesta mena de "finançament combinat", que permet un nivell de finançament molt més elevat, de fins a 17,5 milions d'euros per empresa.
La finalitat és impulsar el creixement d'empreses europees que es dediquin a fer innovacions revolucionàries.
Cal afegir, d'altra banda, que la Comissió també ha signat un acord amb el grup del Banc Europeu d'Inversions per crear un fons específic del Consell Europeu d'Innovació que servirà per tramitar les inversions de capital.
A més de l'ajut financer, les pimes i empreses emergents triades tindran accés a serveis de mentoria i a xarxes i serveis d'acceleració empresarial que els ajudaran a fer créixer les seves empreses.
El Consell Europeu d'Innovació farà tots els possibles perquè les noves inversions de capital estiguin disponibles a començaments del 2020.
Es duran a terme inversions conjuntes i es farà un seguiment de les inversions que hagin estat fetes per inversors privats o no.
Els European Film Awards són uns premis que reconeixen l'excel·lència dels assoliments cinematogràfics europeus; aquests són presentats anul·lament per l'Acadèmia de Cinema Europeu i reben el suport d'Europa Creativa Media.
La 32a edició dels premis ha estat celebrada el dissabte 7 de desembre de 2019 a Berlin.
Els premis inclouen 19 categories, entre elles la de llargmetratges d'animació europeus.
En la recent edició dels premis aquesta categoria ha estat guardonada a la pel·lícula Buñuel en el laberinto de las tortugas, del director i guionista català Salvador Simó, entre d'altres.
La pel·lícula premiada s'ambienta a París al voltant de l'any 1930; any en el qual Salvador Dalí i Luís Buñuel són les figures principals del moviment surrealista.
Inesperadament, Buñuel queda arruïnat després de l'escàndol que genera la publicació de la seva pel·lícula "L'edat d'or".
En aquesta situació, el protagonista no pot ni tan sols afrontar el seu proper projecte, un documental sobre les regions espanyoles més pobres anomenat "Las Hurdes".
Tot i això, un bon amic seu, l'escultor Ramón Acín, compra un bitllet de loteria amb la promesa que, si guanya, ell finançarà la pel·lícula.
Salvador Simó és director i guionista; va començar estudiant animació a l'Institut d'Animació Americà de Los Angeles l'any 1991 mentre treballava a la productora Bill Melendez.
Més endavant va estar involucrat en l'àmbit de pel·lícules tradicionals amb Disney a París.
Quan va tornar a Barcelona va seguir treballant amb Disney mentre, durant tres anys, estudiava Direcció cinematogràfica al CECC.
Després d'això es va mudar a Londres, on va participar en projectes com Narnia, El Príncep Caspian, L'home llop, El príncep de Persia i la pel·lícula Skyfall de James Bond.
L'any 2014 MPC li va oferir treballar pels projectes El llibre de la selva i Pirates del Carib.
El Hack d'Educació Digital és una iniciativa de l'Institut Tecnològic Europeu (EIT) sota el Pla d'Acció Educació Digital de la Comissió Europea.
La iniciativa consistia en què els participants identifiquessin un repte específic de l'educació digital rellevant i proposar idees i solucions.
La passada edició del DigiEduHack va reunir més de 1700 participants solucionant 60 reptes simultàniament durant 24 hores en 21 països d'Europa, Àfrica, Àsia, Amèrica del Nord i del Sud.
El resultat va estar més de 130 solucions pels majors reptes actuals i futurs en l'educació digital.
D'entre aquestes solucions, només 3 van resultar guanyadores amb 5000 euros i esdevenint ambaixadors de l'Educació Digital a la UE, sent una d'elles la presentada per la Universitat Politècnica de Catalunya (InLab FIB).
La solució presentada és una plataforma de mòbil, Student4Student, pels estudiants d'últim any de l'institut interessats a aprendre més sobre les opcions de carreres en informàtica i pels estudiants que ja estan estudiant.
L'objectiu és encoratjar les joves estudiants per a continuar la seva educació en la informàtica i així assolir una millor equitat de gènere en la indústria IT.
L'Agència Executiva en l'àmbit Educatiu, Audiovisual i Cultural (EACEA) de la Comissió Europea publica periòdicament la convocatòria perquè consorcis d'organitzacions (prèviament certificades) organitzin un projecte de voluntariat finançat per desplegar voluntaris que donin suport i complementin la prestació d'ajut humanitari a països tercers.
Aquests projectes de voluntariat tenen com a objectiu millorar la resiliència de comunitats vulnerables i afectades per catàstrofes alhora que pretenen vincular l'ajuda d'emergència, la rehabilitació i el desenvolupament.
Recentment s'ha publicat la llista de projectes escollits on es poden realitzar els voluntariats que podeu trobar adjuntat a la web.
Les oportunitats de voluntariat en línia, contribuiran a:
Els passats 25 i 26 de novembre de 2019, es va celebrar a Madrid l'Acte Anual de Política Regional i Fons Europeus a Espanya, l'esdeveniment anual organitzat pel Ministeri d'Hisenda amb l'objectiu de difondre la importància de la Política de Cohesió com a eina per impulsar el desenvolupament econòmic, el progrés social i la sostenibilitat ambiental, amb la presentació dels principals assoliments dels programes operatius finançats amb el Fons Europeu de Desenvolupament Regional (FEDER).
En aquesta edició, Catalunya ha participat amb el projecte "Transformació Digital de l'Hospital Vall d'Hebron al servei del pacient: SmartProcess i SmartCare", que va ser seleccionat per ser cofinançat amb el FEDER en el marc del Pla Agenda Digital per a Catalunya 2020.
El nou projecte de transformació digital té com a objectiu una atenció més personalitzada i integral en el contínuum assistencial, fent més accessible la informació i relació amb l'hospital i la creació d'eines que afavoreixin la participació i implicació del pacient en el seu tractament i salut.
En el context de transformació a 'hospital intel·ligent (SmartHospital), el projecte posa el focus sobre dos eixos:
El projecte esdevé un model inspirador i un exemple de bona pràctica amb diversos punts destacables:
El secretari de Polítiques Digitals, David Ferrer, va recollir el 3 de desembre a Brussel·les, la distinció amb què la Direcció General de Xarxes de Comunicació, Contingut i Tecnologia de la Comissió Europea (DG Connect) reconeix el desplegament de la xarxa de fibra òptica del Govern català com un dels tres millors projectes presentats als European Broadband Awards 2019 (EBA) en la categoria 'Qualitat i assequibilitat del servei'.
Els EBA són els premis amb què la CE reconeix les millors pràctiques en planificació, gestió i execució de projectes per a xarxes de banda ampla d'alta velocitat a Europa.
El Departament de Polítiques Digitals i Administració Pública ha obtingut aquesta distinció amb el pla 'Catalan Society Gigabit Plan' (Pla Català per a la Societat Gigabit), que té el desplegament de la xarxa de fibra òptica de la Generalitat com a eix troncal.
El "Catalan Society Gigabit Plan" estableix l'estratègia per promoure l'extensió dels serveis digitals des de l'administració pública a través d'infraestructures de telecomunicacions: posant a disposició del mercat, amb un preu públic, el conjunt complet d'infraestructures públiques, des de torres, xarxes i conductes a carreteres i autopistes, perquè els operadors privats puguin desplegar i fer arribar els serveis digitals finalistes a totes les llars catalanes i principalment a les zones rurals on el mercat no arriba.
El projecte LIFE DEMINE, coordinat pel Centre Tecnològic BETA de la Universitat de Vic-Universitat Central de Catalunya, té com a principal objectiu reduir l'impacte dels efluents procedents de mines abandonades, que poden contenir altes concentracions de metalls pesants o de sals, a partir de l'aplicació d'una nova tecnologia que els tractarà abans que desemboquin al riu.
A més del Centre Tecnològic BETA hi participen quatre socis més:
En el context del projecte, el CT BETA va organitzar el 13 de novembre un simposi multidisciplinari per abordar la problemàtica ambiental dels efluents contaminats procedents de mines abandonades.
El simposi "Mines abandonades i ecosistemes aquàtics: estat actual, impactes ambientals i possibles tractaments" va oferir una desena de xerrades que van permetre abordar tres grans qüestions:
LIFE DEMINE compta amb el finançament de la Unió Europea a través del seu programa LIFE i té un pressupost global de 2.184.632 euros.
El projecte va arrencar el juliol del 2017 i s'allargarà fins al 2021.
Coding Out és un projecte finançat per Erasmus+ que vol promoure la cooperació entre els centres penitenciaris de Catalunya amb centres d'altres països per millorar la formació dels reclusos en el camp de la digitalització, i així, adequar-ne el perfil curricular a les necessitats actuals del món laboral, l'objectiu inclou formació en codificació i programació informàtica tant dels formadors com dels interns dels centres.
El projecte està liderat per GAIA (Espanya), però hi participen 6 socis més de diversos països, entre les quals trobem el Centre d'Iniciatives per a la Reinserció – CIRE:
Les accions van començar el març de 2019 i tindran una durada de 3 anys.
El pressupost del projecte aportat per Erasmus+ és 33.930€.
S'han publicat tres topics de la convocatòria d'Horizon 2020 Tecnologies de la Informació i la Comunicació sota el tema 5G.
La tercera fase del partenariat público-privat de 5G (5G PPP) té com a objectiu la validació de la tecnologia en un context d'usos múltiples més enllà de les seves funcions inicials.
A més, es vol impulsar la innovació de les tecnologies 5G a nivell tant de serveis com de producte i mantenir un compromís a llarg termini per garantir-ne l'evolució.
Els topics que s'inclouen dins aquest tema són:
Innovació en tecnologies centrals de 5G
El 5G ofereix noves perspectives per les tecnologies i dispositius d'entrar al mercat i crear oportunitats econòmiques.
L'objectiu del topic és aprofitar els resultats de processos de recerca i desenvolupament anteriors per tal de donar suport a l'aparició de nous mercats i nous actors de mercat a Europa.
Accions d'innovació (IA): es consideraran tecnologies 5G basades en el hardware.
S'inclou, entre d'altres; processadors de matrius, dispositius i subsistemes d'ones mil·limètriques, dispositius basats en fotònica, plataformes de processament, etc.
Accions de coordinació i suport (CSA): definició dels components de hardware bàsics dels sistemes de connectivitat futurs, definició dels requisits d'inversió i de recerca i innovació necessaris, definició del full de ruta de la indústria en col·laboració amb els agents de la UE tant de la indústria com del món acadèmic.
L'objectiu del topic és crear instal·lacions capaces de proporcionar infraestructures d'experimentació millorades amb els quals actors tercers (com pimes o qualsevol proveïdor vertical de serveis) tindran l'oportunitat de provar les seves aplicacions en un entorn integrat, obert, cooperatiu i adaptable.
Aquest objectiu inclou, per exemple, la mobilitat connectada i automatitzada, assistència sanitària, energia, etc.
Connectivitat intel·ligent més enllà del 5G
Les accions cobertes han de transformar, a llarg termini, les xarxes en una plataforma de connectivitat intel·ligent amb un alt nivell d'integració, recursos informàtics i d'emmagatzematge.
D'aquesta manera s'haurien de permetre un nou tipus d'interacció entre els sistemes humans i digitals en l'entorn quotidià (en cotxes, portes, miralls, etc).
L'European High Performance Computing Joint Undertaking (EuroHPC JU) llança una licitació per proveir 3 precursos de superordinadors d'exaescala a Finlàndia, Catalunya i Itàlia.
La contractació inclourà l'adquisició, el lliurament, la instal·lació i el manteniment del maquinari i del programari de tres supercomputadors preescala, capaços d'executar més de 150 Petaflops o més de 150 trilions de càlculs per segon.
L'objectiu és fomentar la ciència i millorar la innovació a Europa proporcionant accés a infraestructures i serveis HPC a una àmplia gamma d'usuaris de la comunitat investigadora i científica, així com a la indústria (incloses les pimes) i el sector públic.
Aquests nous supercomputadors europeus donaran suport al desenvolupament d'aplicacions científiques en molts àmbits, inclosos la medicina personalitzada, la bioenginyeria, la previsió del temps i canvi climàtic, la descoberta de nous materials i drogues.
La licitació es divideix en tres lots:
Es seleccionarà un operador econòmic per lot per a l'adquisició, el lliurament, el muntatge, la instal·lació de maquinari i el programari i el manteniment d'aquests supercomputadors.
Es preveu que les solucions a adquirir superin les solucions existents en relació amb alguns dels aspectes següents:
EU Gateway | Business Avenues té els seus orígens al programaEU Gateway creat el 1990 per a millorar la interacció i cooperació econòmica entre Europa i el Japó.
Després de més de 25 anys, EU Gateway ha esdevingut la plataforma de negocis líder, establint partenariats entre empreses europees i asiàtiques al Japó, Corea, Singapur, Malàisia i Vietnam.
Una de les 10 missions del programa pel 2020 adreça les empreses de "Tecnologies de l'Aigua i del Medi Ambient" interessades a expandir-se al Sud-est Asiàtic.
Aquestes missions són una porta d'entrada a mercats que poden ser difícils de penetrar pels obstacles culturals i reguladors.
La present missió tindrà lloc del 5 al 10 de juliol a Singapur i Vietnam.
En aquesta ocasió 50 companyies europees seran seleccionades pel programa finançat per la UE.
La UE encoratja aquelles empreses que vulguin estendre's al mercat d'ASEAN mitjançant el cofinançament de:
La "Plataforma BlueInvest", que dóna suport a la preparació per a les inversions i l'accés al finançament per a empreses en fase inicial i pimes de l'economia blava, ha publicat el present premi.
Es cerquen productes, solucions i tecnologies d'economia blava innovadors i de nova generació.
Hi ha també oportunitats per a solucions que promoguin l'economia circular, descarbonització, canvi climàtic o que adrecin els objectius de desenvolupament sostenible.
Les categories disponibles són:
Les empreses que es presentin guanyaran exposició mediàtica internacional, clients potencials i accés a inversors.
20 de les millors startups i pimes europees en economia blava seran seleccionades per a un panell d'inversors en els premis BlueInvest.
A més, rebran servei de coaching i retorn d'especialistes de la indústria.
Es poden presentar les startups i pimes establertes a la UE o ser propietat majoritària de nacionals de la UE.
A més, han de tindre un producte, tecnologia o solució en funcionament.
La present convocatòria, cofinançada pel FEAGA, té l'objectiu de millorar les condicions generals de producció i comercialització dels productes apícoles, a través del finançament de projectes d'investigació aplicats al sector apícola i els seus productes.
Els projectes hauran de centrar-se en alguna o vàries de les següents temàtiques:
Les entitats que poden participar són:
L'ajuda màxima per projecte finançat serà de 100.000 euros i la duració anual.
Data límit: 15 dies hàbils des de la publicació al BOE núm. 285 de 27/11/2019
L'objecte de la present licitació és la infraestructura de serveis digitals d'eHealth.
Aquesta infraestructura té l'objectiu de donar suport als estats membres en l'intercanvi transfronterer de dades del pacient de les receptes electròniques i resums dels pacients.
Això permetrà incrementar la continuïtat dels tractaments, la seguretat del pacient, el seu accés a tractament especialitzat i la sostenibilitat dels sistemes de salut.
És per això que els objectius del contracte són:
Poden participar les entitats jurídiques establertes a un estat membre de la UE, EEA, un territori elegible.
També poden participar les organitzacions internacionals.
El contracte tindrà una durada de 30 mesos.
La Comissió Europea representada per EASME i DG GROW (Direcció General pel Mercat Intern, Indústria, Emprenedoria i pimes) ha publicat la present convocatòria per a millorar l'interès dels estudiants d'instituts, formació professional i universitaris en els sectors del tèxtil, roba, cuir i calçat (TCLF).
Els participants hauran de desenvolupar un concepte de producte, presentar-lo en línia i, després, presencialment.
Aquest concepte serà avaluat per un jutjat tenint en compte els criteris d'innovació, qualitat i sostenibilitat.
Cada equip ha d'estar compost d'un màxim de 4 membres, però també s'accepten candidatures individuals.
El premi consistirà en viatjar a Brussel·les a la cerimònia de premis i a fer una visita a les oficines de la Comissió Europea.
A més, s'entregarà una tablet al guanyador o als guanyadors en cas d'equip.
L'objectiu de la present licitació, finançada pel programa Interreg Med, és realitzar una diagnosi territorial dels factors sòcioeconòmics rellevants i una anàlisi DAFO de l'àrea MED per a poder:
Per tant, el treball contribuirà al desenvolupament de l'estratègia rellevant pel futur del programa de cooperació Interreg Med.
Els candidats que vulguin participar hauran de proporcionar una descripció detallada de l'equip de treball proposat, especificant la divisió de tasques entre els membres.
El perfil de professional que es cerca és el següent:
Els dos topics següents s'inclouen dins de la convocatòria Intel·ligència artificial i tecnologies per digitalitzar la indústria i l'economia europees.
Aquesta convocatòria té l'objectiu d'assegurar la competitivitat europea a mitjà i llarg termini amb implicacions per al benestar general.
Amb els topics es vol aconseguir suport als negocis per desenvolupar les bases de la transformació digital, passant tant per la intel·ligència artificial i la robòtica com pel software i les tecnologies fotòniques.
Tecnologies fotòniques innovadores
L'objectiu del topic és el desenvolupament de tecnologies fotòniques avançades amb potencial de revolucionar el sector de les aplicacions existents o de crear noves aplicacions i obrir a nous mercats.
Es destinaran entre 3 M € i 6 M € per cada projecte.
Tecnologies i components fotònics avançats i l'ecosistema de la innovació
L'objectiu d'aquest topic és desenvolupar i aplicar tecnologia fotònica als dispositius de nova generació (incloent-hi components, mòduls i subsistemes) per tal de fomentar la innovació en l'àmbit als mercats actuals o futurs on la fotònica hi pot aportar un avantatge competitiu.
Activitats de recerca i innovació (RIA):
Sensor fotònic intel·ligent per la detecció de la contaminació ambiental.
Accions de suport i coordinació (CSA): Una estratègia industrial per la fotònica a Europa.
En relació amb els topics anteriors, recordem l' ajut per a hubs d'innovació fotònica (DT-ICT-04-2020), que té com a objectiu oferir un entorn de recerca i suport en la innovació a les pimes per facilitar-los la integració i adaptació de les tecnologies fotòniques.
Aquests hubs ajudaran a accelerar l'adopció d'aquestes tecnologies per tal de generar una indústria europea més competitiva i fomentar nous negocis i models de negoci.
Els projectes han de desenvolupar iniciatives europees prèvies i demostrar el seu èxit de suport a la indústria, concretament de les pimes.
El manteniment operatiu del portal terrestre de Copernicus és una de les tasques previstes a l'acord de la delegació entre la Unió Europea i l'Agència Europea del Medi Ambient.
El portal terrestre de Copernicus es centrarà a oferir un punt d'entrada únic a les dades i serveis de tota la cartera del Servei de Vigilància Terrestre d'aquesta iniciativa.
Per tant, és necessari satisfer una sèrie de nous requisits: el descobriment, la visualització, la interacció i l'entrega de dades.
A part de les funcionalitats relacionades amb les dades, el portal també farà la funció d'una plataforma de comunicació eficaç sobre el Servei de Vigilància de la Terra de Copernicus (CLMS) i les dades i serveis que aquesta proporciona, el que hauria de servir per arribar a una gran quantitat d'usuaris i a les parts interessades dels sectors públic i privat; amb l'objectiu de garantir una àmplia adopció del CLMS.
L'objectiu de la licitació és realitzar les següents accions:
Les presents convocatòries formen part del programa Infraestructures de recerca europees de l'Horizon 2020.
Les infraestructures de recerca són instal·lacions, recursos i serveis utilitzats per les comunitats de recerca per a conduir recerca i impulsar la innovació en els seus àmbits.
Seguidament trobareu un llistat de tòpics que s'han obert en el marc del programa d'infraestructures de recerca:
Enfortiment del capital humà de les infraestructures de recerca
L'activitat donarà suport a la formació del personal que gestiona i opera les infraestructures de recerca, l'intercanvi de personal i les millors pràctiques entre instal·lacions, així com el subministrament adequat de recursos humans qualificats, incloent-hi a través del desenvolupament de currículum educatiu i cursos específics.
Plataforma coinnovadora per a la recerca d'infraestructures tecnològiques
La finalitat de la convocatòria és l'establiment d'una iniciativa oberta orientada a la recerca novell i el marc d'innovació col·laboradora involucrant tant a les comunitats de recerca a Europa utilitzant les infraestructures de recerca, com a la indústria (incloent-hi les pimes), per al benefici mutu dels actors involucrats i la societat europea.
Es finançaran les xarxes d'infraestructures de recerca per a començar la implementació d'una estratègia comuna pel desenvolupament tecnològic requerida per a millorar els serveis mitjançant partenariats amb la indústria.
Les propostes han d'involucrar infraestructures de recerca, la indústria i les pimes per a promoure la compartició de coneixement i innovació a través de la cocreació de solucions tècniques necessàries i fer ús de plataformes a gran escala combinant R+D, integració i validació pels desenvolupaments tecnològics.
Activitats que integrin les comunitats inicials
Pilot per a un nou model d'activitats integradores
L'objectiu d'aquesta acció és facilitar l'accés a les millors infraestructures de recerca de comunitats diferents però properes reunides en dominis més grans, garantint així el seu ús òptim i la millora comuna dels serveis.